නිමලරාජ්, රූබන් ජතුසන් යන අය ද අධිකරණ වෛද්‍යවරයා සමග සබඳතා පවත්වාලීම හේතුවෙන් අත්අඩංගුවට ගෙන ඇති අතර මොවුන් පලෙයි ප්‍රදේශයේම පදිංචිකරුවන්.එමෙන්ම, අධිකරණ වෛද්‍ය නිලධාරි සින්නයියා සිවරූබන් ඇතුළු අත්අඩංගුවට ගත් සෙසු සැකකරුවන් 6 දෙනා සම්බන්ධයෙන් වැඩිදුර විමර්ශන සඳහා කොළඹ ත්‍රස්ත විමර්ශන කොට්ඨාශයේ සහකාර පොලිස් අධිකාරිවරයෙකු ඇතුළු නිලධාරින් කණ්ඩායමක් යාපනය වෙත ගොස් තිබෙනවා.අත්අඩංගුවට ගත් පලෙයි රෝහලේ අධිකරණ වෛද්‍ය නිලධාරී සින්නයියා සිවරූබන්ගෙන් සිදුකරන ලද ප්‍රශ්න කිරීම්වලදී පලෙයි - කරන්ඩි ප්‍රදේශයේ සඟවා තිබූ අවිආයුධ තොගයක් ද මීට පෙර සොයාගනු ලැබුවා.මේ අතර, වව්නියාව - කෝවිල්පුදුකුලම ප්‍රදේශයේ ගෙවත්තක තිබී බෝම්බ පිපිරවීම සදහා යොදා ගන්නා ඩෙටනේටර් දෙකක් සහ බෝම්බ පිපිරීම සදහා යොදා ගන්නා වයර් අඩි 100 ක් අද උදෑසන පොලීසිය සොයා ගෙන තිබෙනවා.